[{"text_idx": "#000002", "text": "C\u0302i tiu artikolo unue estis publikigita en JAM News. Redaktita versio estas reeldonita c\u0302i tie lau\u0306 enhavpartnera interkonsento."}, {"text_idx": "#000003", "text": "Yagub Zeynalzade estas 26-jarag\u0302a kuiristo el Azerbajg\u0302ano [eo]. Li ricevis sian kuirartan trejnadon en Kroatio kaj Italio. Post iom da tempo laborinte en itala restoracio, Yagub revenis al Azerbajg\u0302ano, kie li transformis sian log\u0302ejon en la centro de Bakuo [eo] en restoracion. Li log\u0302as kaj ricevas siajn klientojn en apartamento konsistanta el unu sola c\u0302ambro kaj subtegmento."}, {"text_idx": "#000004", "text": "La kuirarta talento de avino"}, {"text_idx": "#000005", "text": "La intereso de Yagub pri kuirado estis transdonita al li de lia avino kiu edukis lin. Kiel infano li pasigis multajn somerojn en Dashkesan kie lia avino vivis. En intervjuo kun Jam News, Yagub diris, \u201cAntau\u0306 ne longe mi rimarkis, ke kuirado estas enradikig\u0302inta en mi. La influo de mia avino estas neforvis\u0302ebla.\u201d"}, {"text_idx": "#000006", "text": "Sed malgrau\u0306 senfinaj dolc\u0302aj\u0302oj, kiujn lia avino preparis por li, la vivo en Dashkesan finfine komencis esti enuiga. Li decidis forlasi c\u0302i tiun komfortan zonon por vivi memstare, por kompreni kion li kapablas sen iu ajn helpo."}, {"text_idx": "#000007", "text": "Tiel komencig\u0302is la transformado de Yagub en Bakuo. Kiam li unue alvenis en Bakuo, li luis log\u0302ejon kun amiko. Sed la konservativaj opinioj de Yagub, malhelpis komenci novan vivon. \u201c\u201cMi estis radikala kaj nekongrua kun preskau\u0306 c\u0302iuj. Mi havis tre malgrandan amikaron kaj sentis min izolita.\u201d"}, {"text_idx": "#000008", "text": "Yagub fine forlasis la log\u0302ejon kaj okupig\u0302is pri religiaj studoj en madraso [koranlernejo]. \u201cTiu c\u0302i edukado efikis al mi profunde. Lerninte religion, mi iusence lernis mian veron. C\u0302i tio trankviligis min kaj mi komencis esplori aliajn kampojn. Mi volis renkonti novajn homojn.\u201d"}, {"text_idx": "#000009", "text": "C\u0302e iu punkto, Yagub havis sep laborlokojn, provante repagi siajn s\u0302uldojn. \u201cPoste mi konsciis, ke mi volas komenci mian propran entreprenon. Tiel komencig\u0302is mia projekto, kiun mi nomis projekton apartamento.\u201d"}, {"text_idx": "#000010", "text": "Projekto apartamento au\u0306 libera spaco"}, {"text_idx": "#000011", "text": "\u201cMi bezonis du monatojn por paki miajn aj\u0302ojn kaj eklog\u0302i en c\u0302i tiu dometo. Iom post iom mi dedic\u0302is min al c\u0302i tiu log\u0302eja spaco. Mi devis komenci ie. Mi havis nur 40 manatojn [c\u0302irkau\u0306 24 \u20ac/25 USD] kaj tiun tagon komencis la Projekto Apartamento. Mi konservis duonon de tiu kvanto por mi, ac\u0302etis dolc\u0302aj\u0302ojn kun la alia duono, preparis teon kaj invitis gastojn. C\u0302i tio estis mia unua evento. Muziko, distro. G\u0302is nun ne estis problemoj kun la najbaroj,\u201d diras Yagub."}, {"text_idx": "#000013", "text": "\u201cMi ekkonis ilin, kaj ili konis unu la alian. Mi decidis inviti homojn, kiuj inspiros unu la alian. G\u0302i estas kaj komerca kaj socia projekto. Kvankam ne estis grava enspezo, mi gajnis homojn. Kaj mi, kiu konis neniun c\u0302i tie, iom post iom komencis havi komunumon.\u201d"}, {"text_idx": "#000014", "text": "Yagub nomas c\u0302i tiun spacon, kiun li transformis en restoracion, ankau\u0306 \u201clibera spaco\u201d \u2013 loko kie junuloj kunvenas kaj mang\u0302as memkuiritajn mang\u0302aj\u0302ojn, kondutante libere."}, {"text_idx": "#000015", "text": "Yagub diras, ke la Projekto Apartamento ne estas nur restoracio kaj hejmo, g\u0302i estas parto de io, kio povas farig\u0302i longtempe, c\u0302eno de restoracio."}, {"text_idx": "#000016", "text": "\u201cEstas potencialo en regionoj kaj vilag\u0302oj, kaj mi provas trovi g\u0302in. Mi au\u0306 alvokas au\u0306 vizitas rekte. Iuj el la produktoj tie, ne estas vaste konataj c\u0302i tie. Mi ac\u0302etas ilin, kuiras mang\u0302aj\u0302ojn de ili kaj provas gustumigi ilin al homoj. Kiam mi parolis kun lokanoj en la vilag\u0302oj pri agroturismo [eo], la \u201csvisa modelo\u201d ktp., tio sonis al ili kiel fabelo. Ili ne interesig\u0302as pri neatingeblaj perspektivoj, sed sole serc\u0302as iom da helpo c\u0302i tie kaj tie. Do mi ac\u0302etis iliajn produktojn anstatau\u0306e.\u201d"}, {"text_idx": "#000017", "text": "Komence Yagub faris tion pro personaj interesoj. Kiam li vojag\u0302is c\u0302irkau\u0306 la regionoj dum komercaj vojag\u0302oj, li ac\u0302etis interesajn produktojn kaj kunportis ilin al Bakuo. Li preparis nekonatajn pladojn kaj regalis siajn amikojn, kiuj siavice diskutis kun aliaj pri tiuj novaj kuirartaj spertoj."}, {"text_idx": "#000018", "text": "\u201cKompreneble mi volis transformi c\u0302i tiun procezon en monon. Dau\u0306rigi c\u0302i tiun laboron, kiun mi g\u0302uas, kaj profitigi c\u0302i tiun laboron. Do mi ac\u0302etas c\u0302i tiujn produktojn, metas ilin en la menuon kaj vendas ilin. Tiel mi helpas tiujn en la vilag\u0302oj ac\u0302etante iliajn produktojn, kaj mi proponas al homoj novajn gustojn, mi rakontas al ili la historion de c\u0302i tiuj pladoj.\u201d"}, {"text_idx": "#000019", "text": "Mang\u0302aj\u0302o elektita ne de la kliento, sed de la kuiristo"}, {"text_idx": "#000020", "text": "Projekto apartamento, la hejma restoracio de Yagub Zeynalzade, altiras klientojn c\u0302efe per g\u0302ia pag\u0302o c\u0302e Instagram."}, {"text_idx": "#000021", "text": "\u201cHomoj sciigas min , ke ili interesig\u0302as. Malgrandaj entreprenoj c\u0302ie havas malfacilaj\u0302ojn nun. Ni ankorau\u0306 metas la fundamenton, c\u0302io estas nova, kaj nova koncepto c\u0302iam malfacilas. Manko de stabilaj enspezoj estas precipe malfacila. Okazas, ke c\u0302iutage estas gastoj dum tuta semajno, kaj foje ili forestas dek tagojn.\u201d"}, {"text_idx": "#000022", "text": "Yagub diras, ke en c\u0302i tiu koncepto, la menuo ne estas determinata lau\u0306 la gusto de la klientoj. La klientoj fidas la kuiriston, kiu deziras felic\u0302igi la klienton per liaj pladoj."}, {"text_idx": "#000023", "text": "La funkcioj de la hejma restoracio de Yagub Zeynalzade ne estas limigitaj al la apartamento kaj restoracio. G\u0302i ankau\u0306 estas studio. Li tie faras foto- kaj filmregistradojn kreante enhavon por diversaj kuirartaj platformoj."}, {"text_idx": "#000024", "text": "\u201cTra la tempo ni altiris volontulojn. Ili lernas kuiradon c\u0302i tie. Du el ili jam laboras kun ni. Sed c\u0302i tio estas nekutima loko por labori. Mia celo en kreado de c\u0302i tiu spaco estis transdoni mian kuirartan scion al aliaj. Krom mi, estas kvar knabinoj kun kuirarta edukado. Unu jam kompletigis la programon kaj nun instruas tri pliajn knabinojn.\u201d"}, {"text_idx": "#000025", "text": "C\u0302i tiu domo-restoracio ankau\u0306 ofertas scenejon por arto de la loka junularo, kiun Jagub volas helpi tielmaniere. En malsamaj anguloj de la apartamento oni povas vidi metiojn kaj produktojn faritajn hejme."}, {"text_idx": "#000026", "text": "\u201cEn la lastaj tagoj okazis interesaj aferoj. Amikoj alportis tomatojn, paprikojn, melongenojn el siaj g\u0302ardenoj, alia gasto alportis vinberojn. Estas bonege, ke homoj scias kie trovi nin. Tiel estas c\u0302iam fres\u0302aj lokaj produktoj. Foje homoj ankau\u0306 alportas siajn proprajn pladojn, kiujn ni poste gustumas kaj kune pridiskutas. C\u0302i tiu koncepto estas unika kaj miaj atendoj pri g\u0302i estas altaj. Mi certas, ke ni povas atingi multon en la estonteco.\u201d certigas Yagub."}, {"text_idx": "#000028", "text": "Kio okazos se nia estonta komunikado uzos ikonojn por reprezenti konceptojn kaj objektojn? Ikonoj estas bildoj, ni ofte asocias ilin kun kreivo. Sendi mesag\u0302ojn rilatas al logika pensado c\u0302ar ni devas pensi pri gramatiko, dum uzi ikonojn estos krea ekzerco por nia cerbo. Tiel, sendante mesag\u0302ojn per ikonoj, nia cerbo ricevos kreivan kaj logikan ekzercon samtempe."}, {"text_idx": "#000029", "text": "Asocio el Svislando nomata KomunIKON disvolvas tipon de vida komunikado, kiu ebligas al homoj el diverslingvaj komunumoj komuniki senprobleme. Ili nomas tion IKON. G\u0302i tradukas tekstojn en ikonojn, kiujn uzantoj povas sendi al aliaj uzantoj. La piktogramoj evoluigitaj de KomunIKON povas esti uzataj kie ajn estas neceso skribi mesag\u0302on al iu ajn ricevanto, ec\u0302 se temas pri homoj kun malfacilaj\u0302oj, kiel analfabetoj au\u0306 handikapuloj."}, {"text_idx": "#000030", "text": "Filozofio kaj Gvidlinioj pri dezajno"}, {"text_idx": "#000032", "text": "Jen kelkaj el la frazoj kiuj estis ellaboritaj de KomunIKON. Bonvolu memori, ke la IKON-lingvo estas tre fleksebla, ne estas rigidaj reguloj lernendaj, c\u0302iu povas uzi la lingvon lau\u0306 sia prefero, lau\u0306 la kompreno de la ricevanto."}, {"text_idx": "#000033", "text": "Mi sendas (al) vi multajn kisojn"}, {"text_idx": "#000034", "text": "En c\u0302i tiu angla frazo, estas duobla objekto (\u201cvi\u201d kaj \u201ckisoj\u201d). Tial ni aldonas la prepozicion \u201cal\u201d antau\u0306 \u201cvi\u201d."}, {"text_idx": "#000035", "text": "2. La tuta vivo en unu nokto"}, {"text_idx": "#000036", "text": "La tuta vivo en unu nokto"}, {"text_idx": "#000037", "text": "Jen la itala titolo de filmo de Robert Bresson (1967). \u201cTuto\u201d estas en opozicio al \u201cduono, malplimulto kaj plimulto\u201d. \u201cVivo\u201d kontrastas al \u201cmorto\u201d. \u201cEn\u201d kontrastas al \u201cekster\u201d. \u201cNokto\u201d kontrastas al \u201ctaglumo\u201d."}, {"text_idx": "#000040", "text": "C\u0302i tiuj ikonoj estis faritaj por festi la venkon de Italio en 3 sportaj kategorioj dum la Olimpikoj. C\u0302i tiu bildo montras la signifon en latina kaj itala lingvoj, la angla signifo estas \u201cFaster, higher, stronger\u201d."}, {"text_idx": "#000044", "text": "[C\u0302iuj ligiloj en tiu c\u0302i artikolo estas en Esperanto, krom [en] = en la angla au\u0306 [de] = en la germana. La artikolo originale jam aperis en la angla la 28-an de au\u0306gusto 2016]"}, {"text_idx": "#000045", "text": "La nova tulua vikipedio [tulua] estas aldonita, kiel plia lingvoversio en la kolekto de 294 lingvoversioj [en, sept. 2016] de la reta enciklopedio Vikipedio, post la publikigo de Wikimedia Incubator [en]."}, {"text_idx": "#000046", "text": "La projekto atendis dum ok jaroj en Incubator antau\u0306 ol ig\u0302i la 23-a sudazia lingvo de Vikipedio [en]. La tululingva Vikipedio, disponebla c\u0302e havas entute 1285 artikolojn. Al g\u0302i kontribuas 198 redaktoroj el kiuj c\u0302irkau\u0306 5-10 aktive kontribuas per pli ol kvin redaktaj\u0302oj c\u0302iumonate."}, {"text_idx": "#000048", "text": "Wikimedia Incubator estas fratina projekto de Vikipedio. Antau\u0306 ol ajna nova lingvoversio en Vikipedio estas kreita, projekto de Incubator estas kreita kaj evoluigita de volontulaj redaktoroj. Kiam la projekto akiras sufic\u0302ajn redaktorojn kiuj plioftigas kreadon deda la enhavo, la projekto publikig\u0302as kiel nova projekto de Vikipedio."}, {"text_idx": "#000049", "text": "La tulua lingvo estas parolata de tri g\u0302is kvin milionoj da homoj en la barataj provincoj Karnatako kaj Keralo, en la sudokcidenta, respektive suda parto de Barato, sed ankau\u0306 estas parolantoj en Usono kaj en la golfaj landoj."}, {"text_idx": "#000050", "text": "[N.d.Tr : preskau\u0306 33% de la log\u0302antaro en Karnatako konsistas el parolantoj de malplimultaj lingvoj [en]. Neniu alia sud-barata s\u0302tato havas tiom grandan bazon de parolantoj de minoritataj lingvoj, pro kio Karnatako estas unika el la perspektivo de lingva kaj kultura diversecoj. Lau\u0306 la angla Vikipedio, la tulua nuntempe ne estas oficiala lingvo de Barato au\u0306 de iu ajn alia lando]"}, {"text_idx": "#000051", "text": "En 2008, la tululingva Vikipedio estis kreita en Inkubatoro de nur malmultaj redaktoroj. Krom kelkaj lau\u0306okazaj redaktoj, estis malmulte da instigoj por antau\u0306enigi la projekton."}, {"text_idx": "#000052", "text": "Komunumo en vera senco estas aro da personoj kiuj engag\u0302ig\u0302as en diskuto, interkonsento kaj kunlaboro. C\u0302i tio neniam ekzistis por la tulua Vikipedio, c\u0302ar individuaj redaktoroj laboris izolite unu de la alia."}, {"text_idx": "#000053", "text": "Sekve necesis, ke ili renkontig\u0302u kaj formu strategian planon por kreskigi la komunumon kaj la Inkubatoron, serc\u0302ante pliajn aktivajn kontribuantojn."}, {"text_idx": "#000054", "text": "En 2014, unu de la diskutotemoj estis la bezono konekti la aktivajn redaktorojn de la tulua Vikipedio kaj subteni interagan redaktan grupon. Estis ankau\u0306 renkontig\u0302o en Mangalore, organizita kadre de programo Aliro al Scio (A2K) de la Centro por Interreto kaj Socio (CIS) [en]. Aliro al Scio (A2K) estas programo financata de Vikimedia Fondumo por subteni kaj kreskigi Vikipediojn en barataj lingvoj kaj Vikimediajn projektojn en la barata subkontinento."}, {"text_idx": "#000055", "text": "Rezulte de tiu kunveno, pli da komunumaj renkontig\u0302oj ekokazis. Kelkaj renkontig\u0302oj estis organizitaj en Mangalore por provizi praktikan trejnadon al partoprenantoj. La St. Aloysius College [en, pdf] de la urbo akceptis redaktadon de Vikipedio kiel parton de sia instruplano."}, {"text_idx": "#000056", "text": "Vikipedia Edukado-Programo [en] estis baldau\u0306 organizita por la studentoj en c\u0302i tiu kolegio, kie studentoj komencis redakti Vikipedion kiel taskon en la klasc\u0302ambro kaj ankau\u0306 la fakultato estis enplektita en trejnado kaj pritaksado de artikoloj."}, {"text_idx": "#000057", "text": "Vishwanatha Badikana [de], kiu estas asista profesoro de la kanara/kannada lingvosekcio c\u0302e St. Aloysius College, mem ig\u0302is aktiva redaktoro de la tulua vikipedio kaj gvidis en tiu kolegio outreach-agadojn [en, outreach au\u0306 atingo estas agado provizanta servojn al c\u0302iuj civitanoj, kiuj alimaniere ne havus aliron al tiuj servoj]. Liaj studentoj ric\u0302igis la tuluan Vikipedion per artikoloj pri tre diversaj temoj."}, {"text_idx": "#000059", "text": "Tamen, tio, kio estis atingita g\u0302is nun, estas ankorau\u0306 nur la pinto de la glacimonto. La komunumo dau\u0306re estas sufic\u0302e malgranda kaj devas kreski por ne dependi de unu subtenanta institucio. La pli granda tululingva komunumo ekposedu administranton, au\u0306 mem ig\u0302u administranto por kreskigi la tuluan Vikipedion."}, {"text_idx": "#000060", "text": "Malgrau\u0306 sia longa, ric\u0302a lingva heredaj\u0302o, la tulua ankorau\u0306 baraktas por atingi pli vastan skribuzadon [en] de la lingvo, precipe per sia origina skribo [tigalari]. La manko de g\u0302ia antau\u0306enigo estas ankau\u0306 sufic\u0302e evidenta, c\u0302ar la Akademio de Karnataka Tulu Sahitya [en], kiu estas oficiala organo kreita de la registaro de Karnatako, uzas la kanaran kaj la anglan por sia oficiala portalo [portalo en la senco de granda retejo ordinare dedic\u0302ita al iu temo kaj provizanta diversajn servojn : forumojn, retpos\u0302ton, noticojn ktp]."}, {"text_idx": "#000061", "text": "La plej granda defio estas ke la tulua skribo, kiu estas derivata de la origina tigalara skribo kaj kiu estas uzata por skribi en la tulua, ne estas enkodita en Unikodo. [Unikodo estas tutmonda normo por skriboj/alfabetoj]. Rezulte de tio, c\u0302iuj artikoloj en la tulua Vikipedio estas skribitaj en la kanara/kannada skribo [en], c\u0302ar la plej multaj parolantoj trovig\u0302as en la s\u0302tato Karnatako kaj parolas la kanaran kiel duan lingvon."}, {"text_idx": "#000062", "text": "La sola ebleco uzi la tuluan skribon estas ligita al la normigado de la skribo en Unikodo, protektanta libere publikigitan tiparon [en], por ke g\u0302i estu enmetita kiel retpag\u0302a tiparo [en] por montri la skribon en la kazo, ke iu uzanto de pos\u0302telefono au\u0306 komputilo ne havas la tiparon instalitan en sia aparato. Fine la ekzistanta enhavo devas esti konvertita [en] de la kanara al la tulua skribo."}, {"text_idx": "#000063", "text": "Ekzistas serio de ok instruaj videoj [en] kreitaj por helpi al novaj kaj ekzistaj redaktantoj lerni pli pri reguloj kaj stilaj gvidlinioj rilate al la redaktado de Vikipedio."}, {"text_idx": "#000064", "text": "\u201cMultaj studentoj kontribuis per kreado de tiuj c\u0302i lerniloj,\u201d diras doktoro Badikana."}, {"text_idx": "#000065", "text": "La aktuala redaktoraro faras c\u0302ion eblan por disvastigi la projekton, konservante la kernajn valorojn de Vikipedio."}, {"text_idx": "#000066", "text": "En intervjuo al la amaskomunikila portalo Daijiworld [en], Bharathesha Alasandemajalu [en], aktiva redaktoro kiu log\u0302as en Omano, diris, \u201cC\u0302iu povas skribi au\u0306 redakti artikolojn en la tulua vikipedio, sed la artikolo ne devus esti plagiata [..] Bildoj devas esti propraj au\u0306 als\u0302utataj lau\u0306 permeso de la posedanto. C\u0302i tio helpos la estontan generacion scii pli pri la lingvo kaj funkcii kiel fonto de informoj pri la tuluaj lingvo kaj kulturo.\u201d"}, {"text_idx": "#000067", "text": "D-ro Badikana plie kundividis en intervjuo kun c\u0302i tiu au\u0306toro, ke li esperas vidi pli da tulu-parolantoj kontribui al la tulua Vikipedio, c\u0302ar li sentas, ke kreskanta interreta enhavo kune kun laboro en konvenciaj klasc\u0302ambroj estas la plej bona metodo por konservi la lingvon."}, {"text_idx": "#000071", "text": "[C\u0302iuj ligiloj en tiu c\u0302i artikolo estas en Esperanto, krom alimenciita: [en] = angla, [es] = hispana]"}, {"text_idx": "#000072", "text": "La c\u0302abakana, unu el la 170 lingvoj de la Filipinoj, estas vaste parolata en la plej suda filipina urbo Zamboanga kaj elstaras kiel la sola kreola lingvo en Azio bazita sur la hispana lingvo. Por konservi kaj promocii la c\u0302abakanan, la blogo \u2018Bien Chabacano\u2019 [en] estis kreita kiel enreta rimedo por filipinanoj kaj ne-filipinanoj kiuj interesig\u0302as lerni la lingvon:"}, {"text_idx": "#000073", "text": "It's all about the Chabacano de Zamboanga. Bien Chabacano is the first and only blog designed for Chabacano language enthusiasts which discusses and analyzes Chabacano word origins, Chabacano grammar, and vocabulary, and so much more!"}, {"text_idx": "#000074", "text": "C\u0302io rilatas al la c\u0302abakana de Zamboanga. Bien Chabacano estas la unua kaj sola blogo kiu celas entuziasmulojn pri la c\u0302abakana por diskuti kaj analizi la c\u0302abakanajn vortdevenojn, gramatikon kaj vortaron kaj multe pli!"}, {"text_idx": "#000076", "text": "Bien Chabacano seeks to instill pride and improve proficiency in the Chabacano language among the young Chabacano speakers by talking about its rich and colorful history and demystifying its grammar's many intricacies and nuances."}, {"text_idx": "#000077", "text": "Bien Chabacano strebas instigi fierecon kaj plibonigi lingvokapablon de junaj c\u0302abakanparolantoj, rakontante pri la ric\u0302a kaj bunta historio de tiu lingvo kaj helpante al ili pri la multaj komplikaj\u0302oj kaj nuancoj de la c\u0302abakana gramatiko."}, {"text_idx": "#000078", "text": "Kiel kreola lingvo, la c\u0302abakana estas miksaj\u0302o de la hispana kaj indig\u0302enaj lingvoj, kiu evoluis el la historio de koloniaj interagoj inter Hispanio kaj ls Filipinoj. Oni kalkulis ke ekzistas hodiau\u0306 pli ol 600 000 parolantoj de la c\u0302abakana en la lando."}, {"text_idx": "#000079", "text": "La Filipinoj estis kolonio de Hispanio dum pli ol tri jarcentoj, de 1565 g\u0302is 1898, sed kontraste al aliaj iamaj kolonioj de Hispanio, la hispana lingvo ne estis instruita en la Filipinoj. Anstatau\u0306e, hispanaj monah\u0302oj kaj oficialuloj enkondukis kristanismon kaj regis la landon studante la indig\u0302enajn lingvojn de la Filipinoj."}, {"text_idx": "#000080", "text": "Hispanio submetis la tutan filipinan insularon, sed renkontis furiozan reziston inter iuj indig\u0302enaj popoloj. En la suda insulo de Mindanao, kiu antau\u0306e havis c\u0302efe islaman log\u0302antaron, hispanaj trupoj establis garnizonon proksime de Zamboanga, kiu poste estis uzata por ataki la islaman log\u0302antaron de Mindanao. Tamen, Hispanio neniam sukcesis establi kompletan kontrolon super Mindanao dum la kolonia okupado de la Filipinoj."}, {"text_idx": "#000081", "text": "Sanzorga oficejo en la urbo Zamboanga kun sia slogano: \u201cNuestro deseo un ciudad sin enfermedad\u201d (nia deziro estas urbo libera de malsanoj). Bildo kaj subskribo kun permeso de Bien Chabacano."}, {"text_idx": "#000083", "text": "Chabacano is the product of a rich cross-fertilization that could only have occurred in a region in which both great linguistic diversity and considerable overlapping areal features predominated. Chabacano is a manifestation of linguistic and cultural resilience, a language which continues to grow in number of speakers and sociopolitical impact."}, {"text_idx": "#000084", "text": "La c\u0302abakana estas la produkto de ric\u0302a fremdpolenigado, kiu nur povus okazi en regiono en kiu superregis kaj granda lingva diverseco kaj konsiderindaj similaj\u0302oj inter la regionaj lingvovariantoj. La c\u0302abakana lingvo estas la manifestig\u0302o de lingva kaj kultura rezistokapabloj, lingvo kiu dau\u0306re kreskas lau\u0306 nombro de parolantoj kaj socipolitika efiko."}, {"text_idx": "#000085", "text": "La blogo \u2018Bien Chabacano\u2018 instruas al legantoj bazajn vortojn kaj frazojn [en] en la c\u0302abakana. Ekzistas popularaj kantoj [en] kaj mallongaj rakontoj [en], ec\u0302 traduko de la libro La Eta Princo en la c\u0302abakana: El Diutay Principe."}, {"text_idx": "#000086", "text": "Jen la traduko [en] de la unua alineo [en] de \u201cLa Eta Princo\u201d en la c\u0302abakana. Rimarku g\u0302ian similecon al la hispana lingvo:"}, {"text_idx": "#000087", "text": "Una vez, cuando seis an\u0303os lang yo, tiene yo un libro acerca del vida de maga animal na monte cuando no hay pa alla tanto gente. Maga Experiencia De Mio el nombre del libro y ya puede yo alla mira un bien bonito retrato. Un retrato aquel de un grande culebra quien ta traga un animal. Taqui el copia de aquel retrato."}, {"text_idx": "#000088", "text": "Iufoje kiam mi estis sesjarulo, mi vidis libron pri la vivo de bestomagiisto en la g\u0302angalo kiam ne estas tiom multe da homoj. En tiu libro, kies titolo estis Maga Experiencia De Mio [mia magia sperto], mi vidis bonegan bildon pri serpento kiu englutis beston. Tiu c\u0302i estas kopio de la desegnaj\u0302o."}, {"text_idx": "#000089", "text": "Bildo de publika reklamo en la urbo Zamboanga, skribita en la c\u0302abakana, kiu iele tradukeblas kiel: \u201cLa perfekta loko por vi aperos baldau\u0306\u201d. Bildo kaj subskribo kun permeso de Bien Chabacano."}, {"text_idx": "#000090", "text": "La blogo direktas legantojn al retejoj kaj sociaj retejoj, kie la c\u0302abakana estas uzata en radioprogramoj [en], televidaj raportaj\u0302oj [es] kaj registaraj anoncoj [en]."}, {"text_idx": "#000091", "text": "La blogo provizas mallongan historion de la c\u0302abakana, g\u0302iaj malsamaj akc\u0302entoj [en] en la provinco Zamboanga kaj la efiko de migrado kaj moderniga ekonomio [en] sur g\u0302ia evoluo. G\u0302i ankau\u0306 lamentas [en] pri manko de klopodoj por promocii la c\u0302abakanan:"}, {"text_idx": "#000092", "text": "The state of Chabacano today is lamentable. Let me sound the alarm bells as early as now! Unless more aggressive preservation efforts will be implemented, the day will come when Chabacano will only be spoken inside the home. This prediction is bleak but it is not without merit."}, {"text_idx": "#000093", "text": "La c\u0302abakana hodiau\u0306 estas en kompatinda stato. Lasu min sonigi alarmon nun! Krom se pli fortaj konservadaj streboj estos efektivigataj, la tago venos kiam la c\u0302abakana estos parolata nur en la hejmo. C\u0302i tiu antau\u0306diro veaspektas, sed g\u0302i ne estas senvalora."}, {"text_idx": "#000094", "text": "Tra interretaj platformoj kiel \u2018Bien Chabacano\u2018, oni esperas ke naskig\u0302os pli da entuziasmo pri la c\u0302abakana en la Filipinoj kaj ke g\u0302i inspiros lernantojn kaj retumantojn lerni, adopti kaj pluevoluigi la c\u0302abakanan lingvon."}, {"text_idx": "#000096", "text": "[La originalo de c\u0302i tiu afis\u0302o publikigita la 7-an de au\u0306gusto 2015]"}, {"text_idx": "#000097", "text": "Retejo de civitana komunikilo Zambia Reports alfrontas leg\u0302an minacon de loka entreprenisto Rajan Mahtani, kiu peticias, ke GoDaddy, retejgastiga firmao, forigu Zambia Reports el sia servilo."}, {"text_idx": "#000098", "text": "Lau\u0306 Zambian Watchdog, rivala retejo, Zambia Reports jam estas akuzita pro publikigo de kalumniaj artikoloj pri Dr. Mahtani, kiu estas la fondinto de Finance Bank, unu el la plej grandaj bankoj de Zambio, kaj de serio de aliaj entreprenoj."}, {"text_idx": "#000100", "text": "La usonaj advokatoj petas GoDaddy c\u0302esi gastigi la retejon de Zambia Reports kaj forigi g\u0302ian enhavon el la serviloj de GoDaddy."}, {"text_idx": "#000102", "text": "The happiest (and least happy) countries in the world, ranked "}, {"text_idx": "#000103", "text": "La plej felic\u0302aj (kaj malplej felic\u0302aj) landoj en la mondo, taksitaj en "}, {"text_idx": "#000104", "text": "Gallup intervjuis 150 000 plenkreskulojn en 148 landoj kun demandoj kiel \u201cC\u0302u vi ridetis au\u0306 ridis hierau\u0306?\u201d kaj \u201cC\u0302u vi lernis au\u0306 faris ion interesan hierau\u0306?\u201d por krei indicon de pozitivaj spertoj. Surprize, lau\u0306 Quartz, la c\u0302efaj landoj kun pozitivaj emocioj estis c\u0302iuj en Latinameriko, de Paragvajo g\u0302is Nikaragvo."}, {"text_idx": "#000105", "text": "La esploro uzis skalon de 0 g\u0302is 100, kaj trovis ke la monda averag\u0302o de la indico de pozitivaj spertoj por 2014 estis 71/100 \u2014 \u201csame kiel por 2013 kaj ankau\u0306 por la jaroj ekde 2006.\u201d"}, {"text_idx": "#000106", "text": "La lando kun la plej malalta poento pri pozitivaj emocioj estis Sudano (47/100). Niveloj de felic\u0302o estas malalta ankau\u0306 en Tunizio, Serbio, Turkio, kaj aliaj, evidente pro milito kaj aliaj formoj de politika malstabileco."}, {"text_idx": "#000107", "text": "En Bolivio kaj Salvadoro, ekzemple, 59 procentoj de intervjuitoj respondis \u201cjes\u201d al c\u0302iuj demandoj pri ambau\u0306 pozitivaj kaj negativaj emocioj, kio donis al c\u0302i tiuj nacioj aparte altajn \u201cemociajn\u201d poentojn."}, {"text_idx": "#000109", "text": "Komunuma pag\u0302o en Fejsbuko, Li\u0301ngua Portuguesa: Uma Li\u0301ngua Global? (La portugala lingvo: c\u0302u tutmonda lingvo?) sin provizas per diversaj rimedoj por disvastigi la debaton pri la ekspansio de la portugala lingvo kaj g\u0302iaj konsekvencoj. Rilate la politikojn de c\u0302i tiu lingvo kun c\u0302. 200 milionoj da parolantoj, estas traktataj kelkaj kritikaj temoj kiel minoritataj lingvoj, multlingveco kaj lingva koloniismo."}, {"text_idx": "#000114", "text": "Afis\u0302ita de Pictoline en merkredo, la 26a de au\u0306gusto 2015."}, {"text_idx": "#000115", "text": "La Fejsbuka pag\u0302o de Pictoline, kiu estas retpag\u0302o por novaj\u0302oj kaj aliaj informoj, kundividis tiun c\u0302i mapon de malsamaj manieroj por diri \u201cfrac\u0302jo\u201d, karesformo de la vorto \u201cfrato\u201d, en Latinameriko. Dum oni diras wey en Meksiko kaj pata en Peruo, g\u0302i estas pana en Venezuelo kaj parce en Kolombio."}, {"text_idx": "#000117", "text": "La Centro por Politikaj Alternativoj (CPA), kiu estas pensfabriko pri civila socio en Srilanko, lastatempe faris unuanivelan esploron pri \u201dDemokratio en la postmilita Srilanko 2014\u201c. La rezultoj montras ke opinidiferenco pri la repacig\u0302o ankorau\u0306 ekzistas inter la tamila kaj la sinhala popoloj post la enlanda milito en Srilanko."}, {"text_idx": "#000118", "text": "La konstatoj de la esploro rilate al la tamila komunumo estas tre signifaj. Iliaj c\u0302efaj problemoj estas malric\u0302eco kaj senlaboreco kaj ili sentas ke ili estas senigitaj je ebleco paroli pri la aferoj de la lando. Tie c\u0302i estas informgrafiko montranta ilian malfacilan situacion [sekvos resuma traduko en Esperanto]:"}, {"text_idx": "#000120", "text": "Kvin faktoj pri la enlanda tamila komunumo de Srilanko\n1. La financa situacio de ilia hejma mastrumado malbonig\u0302is en la lastaj du jaroj.\n2. Ilia opinio pri evoluigo diferencas de la naciaj prioritatoj.\n3. Ili jam malkreskigis sian hejman elspezon en tiu c\u0302i jaro.\n4. La plimulto de la komunumo ne scias pri LLRC (Komisiono pri Lernitaj Lecionoj kaj Repacig\u0302o).\n5. Ili ne sentas ke ili havas s\u0302ancon por esprimi opinion pri tio, kio okazas en Srilanko.]"}, {"text_idx": "#000122", "text": "David Webbs, komentisto pri financaj novaj\u0302oj konkludis [angle], ke la decido de Pekino [angle] pri la nomumo de kandidatoj por C\u0302efdirektoro en 2017 celas s\u0302ang\u0302i homojn de Honkongo en senkritikajn voc\u0302donantojn."}]